Uashington: Një grup grash nga Kosova njihen me përvojën amerikane
Gratë nga Kosova kaluan një ditë në Kongresin amerikan për të parë nga afër se si punojnë anëtarët e Dhomës së Përfaqësuesve
Gratë nga Kosova patën mbrëmë një pritje në selinë e Kongresit. Kishin ardhur disa prej anëtarëve të Dhomës së Përfaqësuesve me të cilët ato janë njohur gjatë një dite qëndrimi në Kongres. Dhurata Prokshi, kryeson zyrën e organizatës Caritas për Kosovën. Ajo pati rast të shoqërojë anëtaren e Kongresit, Jan Schakowsky. shprehet Jan Schakowsky, anëtare e Kongresit nga shteti Ilinoi Jeane Schmit, është anëtare e Kongresit, e cila këtë vit pati rastin të vizitojë Kosovën. Gjatë qëndrimit në Shtetet e Bashkuara, gratë nga Kosova kanë patur takime dhe biseda për çështje të ekonomisë dhe të energjisë. Kanë vizituar Bankën Botërore dhe departamente të ndryshme të qeverisë amerikane. Gratë i përshëndeti edhe ambasadori i parë i Kosovës në Uashington, Avni Spahiu, i cili po largohet nga ky post. Në një mënyrë ose në një tjetër, këto vizita i ndihmojnë gratë të kuptojnë se çfarë përpjekje bëhen në Shtetet e Bashkuara për të zgjidhur çështje konkrete. Ilire Rizvanolli është pronare e një restoranti në Prishtinë. “Një grua e thjeshtë në Kosovë ballafaqohet me mjaft sfida, ndër më kryesoret është papunësia e madhe,” shprehet zonja Dhurata Prokshi. Prandaj qëllimi i disa prej planeve me të cilat këto gra do të kthehen në Kosovë është se si të zbuten probleme të tilla.